กังวลโควิด นลท.แห่ซื้อทอง หนุนราคาพุ่งทำจุดสูงสุดรอบ 2 เดือน “ทองไทย” ขยับตาม 200 บ.
สมาคมค้าทองคำ เผยนักลงทุนแห่ซื้อทอง หลังกังวลโควิดระบาดหนักหลายประเทศ หนุนราคาพุ่งทำจุดสูงสุดรอบ 2 เดือน “ทองไทย” ขยับตาม 200 บ.
สมาคมค้าทองคำ เผยนักลงทุนแห่ซื้อทอง หลังกังวลโควิดระบาดหนักหลายประเทศ หนุนราคาพุ่งทำจุดสูงสุดรอบ 2 เดือน “ทองไทย” ขยับตาม 200 บ.
22 เม.ย. 2564

สมาคมค้าทองคำ รายงานราคาทองในประเทศ (96.5%) เปิดตลาดวันที่ 22 เม.ย.64 เมื่อเวลา 09.25 น.ที่ผ่านมา  พุ่งขึ้นต่อเนื่อง 200 บาท เมื่อเทียบกับประกาศราคาซื้อขายครั้งสุดท้ายของวันพุธ ที่ตลอดทั้งวันมีการประกาศราคาทั้งหมด 3 รอบ รวมราคาปรับเพิ่มขึ้น 250 บาท
โดยราคาทองคำแท่งวันนี้ รับซื้ออยู่ที่บาทละ 26,500.00 บาท ขายออกที่ราคาบาทละ 26,600.00 บาท
ทองรูปพรรณ รับซื้ออยู่ที่ราคาบาทละ 26,029.72 บาท ขายออกที่บาทละ 27,100.00 บาท
ราคาทองคำ Spot เช้านี้เคลื่อนไหวที่บริเวณ 1,795 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 14.7 ดอลลาร์ สู่ระดับ 1,793.1 ดอลลาร์ แตะระดับสูงสุดในรอบ 2 เดือน เนื่องมาจากได้รับแรงหนุนจากการเข้าซื้อทองคำในฐานะสินทรัพย์ที่ปลอดภัย หลังมีรายงานว่าจำนวนผู้ติดเชื้อไวรัสโควิด-19 พุ่งขึ้นในหลายประเทศ โดยเฉพาะในอินเดีย ซึ่งมีจำนวนผู้ติดเชื้อรายใหม่เกือบ 300,000 ราย โดยเป็นระดับสูงสุดเป็นประวัติการณ์นับตั้งแต่เกิดการแพร่ระบาดของโควิด-19